**Príloha č. 4**

***(Návrh)***

**KÚPNA ZMLUVA č. ...... / 2023**

*uzavretá v súlade s ust. § 409 a nasl. zákona č. 513/1991 Zb. Obchodný zákonník v znení neskorších predpisov* a zákona č. 343/2015 Z. z. o verejnom obstarávaní a o zmene a doplnení niektorých zákonov *v znení neskorších predpisov (ďalej len „zákon o verejnom obstarávaní“)*

**Čl. 1**

**Zmluvné strany**

* 1. **Kupujúci:**

Názov: Nemocnica s poliklinikou Prievidza so sídlom v Bojniciach

So sídlom: Nemocničná 2, 972 01 Bojnice

Zastúpená: Mgr. Peter Glatz, riaditeľ

Právna forma: Príspevková organizácia TSK

Zriaďovacia listina: Nemocnica s poliklinikou Prievidza so sídlom v Bojniciach, zriadená Zriaďovacou listinou zo dňa 29. 11. 1991 v znení Rozhodnutia zo dňa 26. 02. 2001 a Dodatku č. 1 zo dňa 02. 01. 2003.

Bankové spojenie: Štátna pokladnica

Číslo účtu: SK32 8180 0000 0070 0051 0360

BIC/SWIFT: SPSRSKBAXXX

IČO: 17335795

IČ DPH: 2021163276

Kontakt: tel.: 046/5112111, fax.: 046/5416619

e-mail: riaditel@hospitalbojnice.sk

(ďalej len **„kupujúci“**)

1.2 **Predávajúci:**

Obchodné meno: ...............................................

Sídlo: ...............................................

V zastúpení: ...............................................

IČO: ...............................................

###### DIČ: ...............................................

###### IČ DPH: ...............................................

###### Bankové spojenie: ...............................................

Číslo účtu: ...............................................

IBAN: ...............................................

BIC/SWIFT: ...............................................

Zápis v Obchodnom registri Okresného súdu ..............., oddiel ...............,, vložka č. ...............

*Uviesť údaj, či predávajúci je alebo nie je platcom DPH.*

(ďalej len **„predávajúci“**)

predávajúci a kupujúci ďalej spoločne aj *„zmluvné strany“* alebo jednotlivo

*„zmluvná strana“*

1.3 Zmluvné strany uzatvárajú kúpnu zmluvu na základe výsledku procesu verejného obstarávania zákazky: **„Multifunkčný diagnostický prístroj pre skiaskopicko – skiagrafické a intervenčné zákroky s plochým detektorom“** realizovanej postupom verejnej súťaže v súlade s § 66 zákona o verejnom obstarávaní.

1.4 Predmet zmluvy je súčasťou hlavnej aktivity projektu v rámci výzvy IROP-PO2-SC214-2020-61 zameranej na „Zníženie dopadov pandémie COVID-19 a podporu času na skrátenie reakcie pri enormnom náraste ochorenia v zariadeniach ústavnej zdravotnej starostlivosti v postavení subjektov hospodárskej mobilizácie“

**Čl. II**

**Predmet zmluvy**

2.1 Predávajúci sa zaväzuje, že za podmienok dohodnutých v tejto zmluve, vo vlastnom mene a na vlastnú zodpovednosť dodá kupujúcemu nasledovný tovar „Multifunkčný diagnostický prístroj pre skiaskopicko – skiagrafické a intervenčné zákroky s plochým detektorom“ v špecifikácii podľa **Prílohy č.1 – Technická špecifikácia ponúkaného tovaru**, ktorá tvorí neoddeliteľnú súčasť tejto zmluvy (ďalej aj „predmet zmluvy“ alebo „prístroj“).

2.2 Predávajúci sa zaväzuje dodať predmet zmluvy nový, nepoužívaný a nerepasovaný, v bezchybnom stave, ktorý zodpovedá všetkým požiadavkám platných právnych predpisov Slovenskej republiky pre účely používania v zdravotníckom zariadení kupujúceho.

2.2 Súčasťou záväzku predávajúceho dodať predmet zmluvy je zároveň doprava na miesto dodania, montáž a inštalácia na mieste dodania, vyhotovenie projektu zdravotníckej techniky, vykonanie skúšok skúšobnej prevádzky a uvedenie do prevádzky, preberací protokol o vykonaní merania radiačnej záťaže, prvé zaškolenie obsluhy, poskytovanie záručného servisu.

2.3 Predávajúci sa na základe tejto zmluvy zaväzuje dodať kupujúcemu predmet zmluvy a vykonať činnosti podľa odseku 2.2 tohto článku, previesť na kupujúceho vlastnícke právo k predmetu zmluvy. Súčasne sa zaväzuje kupujúci prevziať predmet zmluvy a zaplatiť zaň zmluvne dohodnutú cenu podľa článku IV tejto zmluvy.

2.4 Predávajúci sa zaväzuje akékoľvek zmeny týkajúce sa dodávky tovaru (a to najmä, nie však výlučne ukončenie výroby tovaru) oznámiť kupujúcemu bezodkladne, od kedy sa o tejto skutočnosti preukázateľne dozvedel, a to písomným doručením oznámenia kupujúcemu. V prípade, ak predávajúci oznámi kupujúcemu ukončenie výroby tovaru, súčasťou oznámenia bude písomné potvrdenie výrobcu tovaru o ukončení výroby tovaru. V takomto prípade predávajúci môže dodať tovar nahrádzajúci pôvodne ponúknutý tovar (tzv. nahradenie pôvodne vyrábaného prístroja novou radou rovnakej kategórie) alebo dodať tovar, ktorý má lepšie výkonové a/alebo funkčné vlastnosti ako pôvodne ponúknutý tovar (tzv. vyššia rada prístroja) za podmienky, že predávajúci preukáže splnenie všetkých technických požiadaviek uvedených v Prílohe č. 1 tejto zmluvy nahradzujúcim prístrojom

**Čl. III**

**Miesto a termín dodania**

3.1 Predávajúci sa zaväzuje realizovať dodávku predmetu zmluvy podľa Čl. II tejto zmluvy do miesta dodania: Nemocnica s poliklinikou Prievidza so sídlom v Bojniciach, Nemocničná 2, 972 01 Bojnice.

3.2 Predávajúci sa zaväzuje dodať kupujúcemu predmet zmluvy v termíne **do 30.11.2023.**

Predávajúci dodá predmet kúpyna základe doručenia písomnej výzvy kupujúcim predávajúcemu e-mailom na e-mailovú adresu ....................................................... alebo poštovou zásielkou na adresu predávajúceho uvedenú v záhlaví tejto zmluvy. Do momentu doručenia výzvy kupujúcim, podľa predchádzajúcej vety, predávajúcemu nevzniká právo ani povinnosť predmet kúpy kupujúcemu dodať

3.3 predávajúci je povinný vopred dohodnúť s kupujúcim preukázateľným spôsobom dátum a čas dodania predmetu zmluvy aspoň 5 pracovných dní vopred tak, aby kupujúci mohol poskytnúť potrebnú súčinnosť. Dodanie predmetu kúpy je možné dohodnúť e-mailom na [dana.nechalova@hospitalbojnice.sk](mailto:dana.nechalova@hospitalbojnice.sk), eventuálne na telefónnom čísle: +421 46 5112 242.

3.4 Dopravu predmetu kúpy na miesto dodania zabezpečuje na vlastné náklady a nebezpečenstvo predávajúci tak, aby bola zabezpečená dostatočnáochrana predmetu kúpy pred jeho poškodením alebo znehodnotením.

3.5 Dodávka sa považuje za splnenú dňom protokolárneho prevzatia predmetu zmluvy kupujúcim, v ktorom neboli uplatnené závady predmetu zmluvy, v zmysle čl. IX tejto zmluvy, v mieste dodania.

3.3 Prevzatie dodávky potvrdí kupujúci protokolárne v súlade s čl. IX tejto zmluvy.

3.4 Odmietnutie dodávky kupujúcim je možné vtedy, ak technické parametre predmetu zmluvy nezodpovedajú technickým parametrom uvedeným v ponuke.

3.5 Zmluvné strany sa dohodli, že predávajúci nie je v omeškaní s termínom dodania predmetu zmluvy, uvedeným v odseku 3.1 tohto článku po dobu, po ktorú nemohol svoju povinnosť, súvisiacu s realizáciou dodávky, plniť následkom okolností, ktoré vznikli na strane kupujúceho. V tomto prípade má predávajúci právo na predĺženie termínu dodania predmetu zmluvy.

**Čl. IV**

**Cena**

4.1 Cena za predmet zmluvy je stanovená dohodou zmluvných strán v súlade s ustanoveniami zákona č. 18/1996 Z. z. o cenách, v znení neskorších predpisov a vyhlášky MF SR č. 87/1996 Z.z. v znení neskorších predpisov, ktorou sa vykonáva zákon o cenách v platnom znení.

4.2 Cena predávajúceho za celý predmet zmluvy je stanovená ako výsledok verejnej súťaže s názvom „Multifunkčný diagnostický prístroj pre skiaskopicko – skiagrafické a intervenčné zákroky s plochým detektorom“**.**

4.3 Súčasťou zmluvy je ponuková cena (rozpočet) predávajúceho uvedená v Prílohe č.1, ktorá tvorí neoddeliteľnú prílohu tejto zmluvy.

4.4 Zmluvné strany dohodli cenu predmetu zmluvy nasledovne:

Cena za celý predmet zmluvy v € bez DPH ....................

Sadzba DPH v % ....................

Výška DPH v € ....................

Cena za celý predmet zmluvy v € s DPH ....................

(slovom....................................................................................................................... €)

Uvedená cena je konečná.

4.5 V cene podľa bodu 4.4 tejto zmluvy je zahrnutá cena za celý predmet zmluvy špecifikovaný v čl. II tejto zmluvy vrátane DPH v súlade s platnými predpismi, vrátane dopravy na miesto dodania, vyloženia v mieste dodania, vyhotovenie projektu zdravotníckej techniky, inštalácie, uvedenia do prevádzky (vrátane zabezpečenia preberacej skúšky podľa platnej legislatívy pre prácu so zdrojmi ionizujúceho žiarenia), odskúšania funkčnosti a prevádzkyschopnosti dodaného zariadenia, preberací protokol o vykonaní merania radiačnej záťaže, návodov na obsluhu v slovenskom/českom jazyku, kompletnej užívateľskej dokumentácie v slovenskom/českom jazyku, potrebnej servisnej technickej dokumentácie, protokolárneho odovzdania predmetu zmluvy zaškolenia zamestnancov kupujúceho v potrebnom rozsahu a zabezpečenia záručného servisu, vrátane povinných preventívnych prehliadok a kontrol, ktoré sú stanovené právnymi predpismi a výrobcom pre ponúkaný prístroj.

*Cena uvedená v návrhu zmluvy musí obsahovať cenu za celý predmet zákazky.*

4.6 Zmenu ceny z dôvodu zmien dovozných podmienok stanovených zákonom, kedy by bol dovoz predmetu zmluvy zaťažený zvýšením cla, colnej prirážky alebo iných zákonom stanovených odvodov, je možné upraviť len písomnou formou odsúhlaseného dodatku ku zmluve.

4.7 V prípade zmeny výšky DPH v priebehu realizácie dodávky predmetu zmluvy alebo záručného servisu, bude jej výška upravená v zmysle platnej legislatívy.

**Čl. V**

**Platobné podmienky, fakturácia**

5.1 Cena za predmet zmluvy bude fakturovaná na základe dodacieho listu, v ktorom bude uvedený názov predmetu zmluvy v súlade s čl. II.

5.2 Faktúra bude doručená kupujúcemu v troch výtlačkoch a bude obsahovať minimálne tieto údaje:

a) označenie kupujúceho a predávajúceho, adresa, sídlo, IČO, DIČ, IČ DPH (a údaje podľa § 3a Obchodného zákonníka)

b) miesto dodania a názov dodaného predmetu zmluvy,

c) číslo zmluvy,

d) číslo faktúry,

e) dátum vystavenia, dátum dodania, dátum splatnosti faktúry,

f) fakturovanú čiastku bez DPH, DPH a celkovo fakturovanú sumu,

g) označenie peňažného ústavu, číslo účtu, IBAN, SWIFT,

h) pečiatku a podpis oprávneného zástupcu predávajúceho,

i) prílohou faktúry bude dodací list

j) názov a ITMS2014+ kód projektu

5.3 Dodávateľ je povinný uvádzať na faktúre a dodacom liste/preberacom protokole názov a ITMS2014+ kód projektu, aby boli jednoznačne priradené výdavky k projektu a zamedzilo sa dvojitému financovaniu. Názov a ITMS2014+ kód projektu Objednávateľ oznámi Dodávateľovi po nadobudnutí účinnosti tejto Zmluvy. Uvedené doklady Objednávateľ požaduje dodať v troch originálnych vyhotoveniach.

5.4 Zmluvné strany sa dohodli, že predávajúci je oprávnený vystaviť faktúru v sume podľa čl. IV ods. 4.4 tejto zmluvy po dopravení predmetu zmluvy do miesta dodania v súlade s čl. III ods. 3.1 tejto zmluvy, inštalácii a uskutočnení ďalších činností súvisiacich s predmetom zmluvy v súlade s čl. II tejto zmluvy. Úhrada sa uskutoční bezhotovostným prevodom na účet predávajúceho.

5.5 Zmluvné strany sa dohodli na splatnosti faktúry v zmysle § 340b ods. 5 zákona č. 513/1991 Z. z. Obchodného zákonníka v znení neskorších predpisov v lehote 60 dní odo dňa jej doručenia objednávateľovi.

5.6 V prípade, ak faktúra nebude obsahovať náležitosti alebo prílohy podľa tohto článku, alebo ak bude faktúra vykazovať iné vecné alebo formálne nedostatky, je kupujúci oprávnený vrátiť ju predávajúcemu na opravu alebo doplnenie. V takom prípade nová lehota splatnosti začne plynúť dňom doručenia opravenej alebo doplnenej faktúry kupujúcemu.

5.7 Elektronická fakturácia v zmysle zákona č. 215/2019 Z. z. o zaručenej elektronickej fakturácii a centrálnom ekonomickom systéme v platnom znení sa umožňuje a objednávateľ akceptuje predloženie elektronickej fakturácie.

**Čl. VI**

**Záručná doba a zodpovednosť za vady**

6.1 Predávajúci zodpovedá za to, že predmet zmluvy je dodaný v súlade s touto zmluvou a počas záručnej doby bude mať vlastnosti dohodnuté v tejto zmluve.

6.2 Záruka začína plynúť dňom odovzdania predmetu zmluvy v súlade s čl. IX tejto zmluvy. Záručná doba je v trvaní ............ mesiacov. *(doplní uchádzač minimálne 24 mesiacov)*.

Počas záručnej doby je predávajúci povinný uskutočniť povinné preventívne prehliadky a kontroly, ktoré sú stanovené právnymi predpismi a výrobcom pre ponúkané zariadenie. Poslednú vykoná dva týždne pred uplynutím záručnej doby a odstráni všetky zistené vady a nedostatky.

6.3 Zmluvné strany sa dohodli, že pre prípad vady predmetu zmluvy počas záručnej doby, má kupujúci právo požadovať a predávajúci povinnosť odstrániť záručné vady vrátane všetkých prác spojených s opravami predmetu zmluvy, vrátane dodávky náhradných dielov nutných k bezchybnému prevádzkovaniu predmetu zmluvy, vrátane poradenskej starostlivosti o inštalovaný predmet zmluvy. Záruka sa predlžuje automaticky o dobu, po ktorú predmet zmluvy nemohol byť v záručnej dobe plne používaný z dôvodu poruchy, alebo závady na predmete zmluvy.

Cena prehliadok a kontrol ako aj cena za odstránenie zistených vád a nedostatkov, vrátane všetkých prác spojených s opravami predmetu zmluvy, vrátane dodávky náhradných dielov nutných k bezchybnému prevádzkovaniu predmetu zmluvy, vrátane poradenskej starostlivosti o inštalovaný predmet zmluvy, počas trvania záručnej doby je zahrnutá v cene predmetu zmluvy.

6.4 Kupujúci sa zaväzuje, že reklamácie a vady (poruchy) predmetu zmluvy uplatní bezodkladne po ich zistení. Ohlásenie vady za kupujúceho oznámi predávajúcemu zodpovedná osoba na tel. číslo: .............................. alebo na e-mail: ................................. . Zodpovedný pracovník predávajúceho je .............................. .

6.5 V rámci záruky na predmet zmluvy sa servisný technik dostaví na opravu predmetu zmluvy do24 hodín od nahlásenia poruchy a predloženia záväznej objednávky. Pod nástupom technika na opravu sa rozumie osobná návšteva technika na pracovisku, pričom dni pracovného voľna, pokoja a sviatky sa nevzťahujú na stanovený časový interval. Predávajúci zabezpečí opravu predmetu zmluvy v rámci garancie, čiže jeho plné sfunkčnenie maximálne do 7 dní od nahlásenia poruchy resp. v závažných prípadoch v termíne po dohode s kupujúcim.

6.6 Dodávateľ je povinný nastúpiť na odstránenie vady a túto vadu odstrániť a uviesť zariadenie do bežnej prevádzky v lehotách uvedených v bode 6.5 tohto článku. V prípade nedodržania niektorej z uvedených lehôt, má objednávateľ právo požadovať od dodávateľa za každé jedno porušenie zmluvnú pokutu za nedodržanie lehôt spojených so zárukou v nasledujúcej výške:

6.6.1 nedodržanie lehoty príchodu servisného technika: 2 500,-eur za každých začatých 24 hodín omeškania, najviac však do výšky 10 % kúpnej ceny prístroja a to pre každý jednotlivý prípad omeškania dodávateľa,

6.6.2 nedodržanie lehoty na odstránenie vady: 2 500,- eur za každých začatých 24 hodín omeškania, najviac však do výšky 10 % kúpnej ceny prístroja a to pre každý jednotlivý prípad omeškania dodávateľa.

6.7. Dodávateľ nesie zodpovednosť za to, že služby servisu a údržby zariadenia budú poskytované v najvyššej dostupnej kvalite tak, aby vyhovovali potrebám objednávateľa. Služby budú poskytované s náležitou odbornou starostlivosťou a prostredníctvom osôb, ktoré majú potrebnú kvalifikáciu a skúsenosti nevyhnutné na plnenie svojich povinností.

6.8 Záruka sa nevzťahuje na vady, ktoré spôsobí objednávateľ neodbornou manipuláciou resp. používaním v rozpore s návodom na obsluhu. Záruka sa tiež nevzťahuje na vady, ktoré vzniknú v dôsledku živelnej pohromy, vyššej moci alebo vandalizmu.

**Čl. VII**

**Spolupôsobenie kupujúceho a predávajúceho**

7.1 Predávajúci vykonáva činnosti, spojené s dodaním a inštaláciou predmetu zmluvy na vlastnú zodpovednosť v súlade s dohodnutými ustanoveniami tejto zmluvy do miesta dodania riadne a včas a zaškolí personál kupujúceho v rozsahu potrebnom na riadne užívanie predmetu zmluvy.

7.2 Pri dodaní predmetu zmluvy je predávajúci povinný vzniknutý odpad odstrániť na vlastné náklady.

7.3 Kupujúci sa zaväzuje užívať predmet zmluvy v súlade s pokynmi predávajúceho a s pokynmi uvedenými v návode na obsluhu.

7.4 Kupujúci sa zaväzuje uhradiť cenu uvedenú v čl. IV v bode 4.4 tejto zmluvy za podmienok dohodnutých v čl. V ods. 5.3 tejto zmluvy.

**Čl. VIII**

**Zmluvné pokuty a odstúpenie od zmluvy**

8.1 Kupujúci si môže voči predávajúcemu uplatniť zmluvnú pokutu vo výške 0,1 % z celkovej zmluvnej ceny bez DPH uvedenej v čl. IV ods. 4.4 tejto zmluvy za každý deň omeškania a to od prvého dňa omeškania s odovzdaním predmetu zmluvy podľa čl. III ods. 3.1 tejto zmluvy až do jeho prevzatia kupujúcim. Za prvý deň sa považuje, deň nasledujúci po dni, kedy mal byť predmet zmluvy dodaný.

8.2 V prípade omeškania kupujúceho s úhradou faktúry si predávajúci môže uplatniť úrok z omeškania v súlade s ust. nariadenia vlády č. 21/2013 Z. z. v platnom znení.

8.3 Zmluvnou pokutou nie je dotknutý nárok na náhradu škody.

Ukončením zmluvného vzťahu nie je dotknuté právo na náhradu škody a uplatnenia si zmluvnej pokuty.

Zmluvné strany sa dohodli, že ustanovenie o zmluvnej pokute zostávajú v platnosti aj po uplynutí platnosti tejto zmluvy.

8.4 Predávajúci je oprávnený odstúpiť od zmluvy v prípade, že kupujúci preukázateľne odmietne poskytnúť potrebné spolupôsobenie a plnenie podmienok tejto zmluvy, ktoré by podstatným spôsobom znemožňovalo predávajúcemu plniť podmienky uvedené v tejto zmluve.

8.5 Kupujúci môže od tejto zmluvy odstúpiť v prípade podstatného porušenia zmluvy zo strany predávajúceho, ktorým sa rozumie najmä:

8.5.1 nedodržanie kvality predmetu plnenia,

8.5.2 ak technické parametre predmetu zmluvy nezodpovedajú technickým parametrom uvedeným v ponuke,

8.5.3 realizačná neschopnosť predávajúceho alebo iné okolnosti, ktoré mu bránia splniť predmet zmluvy, pričom za realizačnú neschopnosť sa považuje najmä nie však výlučne neschopnosť predávajúceho realizovať dodanie predmetu zmluvy,

8.5.4 akéhokoľvek porušenia povinností predávajúceho podľa tejto zmluvy.

8.6 Kupujúci je tiež oprávnený odstúpiť od zmluvy:

8.6.1 v prípade, kedy ešte nedošlo k plneniu zo zmluvy medzi kupujúcim a predávajúcim a výsledky administratívnej finančnej kontroly poskytovateľa neumožňujú financovanie výdavkov vzniknutých z obstarávania tovarov.

8.6.2 ak predávajúci, resp. subdodávatelia predávajúceho neboli v čase uzavretia zmluvy zapísaní v registri partnerov verejného sektora podľa zák. č. 315/2016 Z.z. v platnom znení (ďalej len „register“) alebo ak boli počas trvania zmluvy vymazaní z registra partnerov verejného sektora,

8.6.3 ak si subdodávatelia predávajúceho, ktorí musia byť zapísaní v registri ani v dodatočne primeranej lehote určenej kupujúcim podľa čl. X bodu 10.6 tejto zmluvy nesplnia povinnosť byť zapísaní v registri alebo ak dôjde k ich výmazu z registra počas trvania zmluvy,

8.6.4 ak v súlade so zákonom č. 315/2016 Z.z. v platnom znení registrujúci orgán rozhodne o výmaze predávajúceho z registra podľa ust. § 12 zákona, ak registrujúci orgán uloží pokutu za nesplnenie povinnosti podať návrh na zápis zmeny zapísaných údajov týkajúcich sa konečného užívateľa výhod v zákonnej lehote alebo za porušenie zákazu vykonávať úkony oprávnenej osoby z dôvodu jej vylúčenia alebo ak v registri nie je zapísaná oprávnená osoba dlhšie ako 30 kalendárnych dní, a to v prípade, ak si kupujúci z dôvodu ekonomickej výhodnosti neuplatní zmluvnú pokutu podľa bodu 8.9 tejto zmluvy.

Vyššie uvedené ustanovenie je kupujúci oprávnený využiť v prípade, ak predávajúci, resp. subdodávateľ má povinnosť byť zapísaný v registri partnerov verejného sektora v súlade so zákonom č. 315/2016 Z.z. v platnom znení.

8.7 Odstúpenie od zmluvy musí byť oznámené písomne, pričom musí byť uvedený dôvod, pre ktorý zmluvná strana od zmluvy odstupuje. Odstúpenie od zmluvy sa považuje za doručené v deň, kedy druhá zmluvná strana prevzala zásielku obsahujúcu odstúpenie a v prípade, že toto odstúpenie odmietla prevziať alebo jej nebolo doručené z iného dôvodu, považuje sa odstúpenie za doručené v deň, kedy sa zásielka vrátila odosielajúcej zmluvnej strane za podmienky, že bola odoslaná na adresu druhej zmluvnej strany uvedenú v zmluve alebo v príslušnom verejnom registri (t.j. v príslušnom obchodnom alebo živnostenskom registri). Uvedené ustanovenie o doručení odstúpenia sa rovnako vzťahuje na doručovanie akýchkoľvek výziev, upomienok, výpovedí a iných písomných prejavov vôle medzi zmluvnými stranami, s výnimkou oznámenia o zmene adresy.

8.8 Ak si subdodávatelia predávajúceho podľa čl. X tejto zmluvy nesplnia povinnosť byť zapísaní v registri partnerov verejného sektora (ďalej len „register“), predávajúci zaplatí kupujúcemu zmluvnú pokutu vo výške 100,- € za každý aj začatý deň porušenia tejto povinnosti a za každého subdodávateľa, ktorý túto povinnosť porušil.

8.9 Ak zo strany predávajúceho, resp. subdodávateľa nie je splnená povinnosť podľa § 11 ods. 2 zák. č. 315/2016 Z.z. v platnom znení alebo ak v registri nemá zapísanú oprávnenú osobu dlhšie ako 30 kalendárnych dní, nie je kupujúci ako účastník zmluvy v omeškaní, ak z tohto dôvodu nebude plniť, čo mu ukladá zmluva.

8.10 Ustanovenia 8.8, 8.9 sa vzťahujú len na predávajúceho, resp. subdodávateľa, ktorí majú povinnosť byť zapísaní v registri partnerov verejného sektora v súlade so zákonom č. 315/2016 Z.z. v platnom znení.

8.11 Zmluvné strany sa zaväzujú, že všetky spory, ktoré vzniknú z tejto zmluvy alebo v súvislosti s ňou budú riešené zmierom. Ak nedôjde k vyriešeniu sporu zmierom, spor rozhodne vecne a miestne príslušný súd určený podľa procesných právnych predpisov Slovenskej republiky.

**Čl. IX**

**Odovzdanie a prevzatie predmetu zmluvy**

9.1 Predávajúci odovzdá a kupujúci preberie predmet zmluvy dodaný v súlade s touto zmluvou na základe preberacieho protokolu za podmienok uvedených v tomto článku.

9.2 Splnením dodávky sa rozumie dátum odovzdania a prevzatia predmetu zmluvy do užívania. O odovzdaní a prevzatí predmetu zmluvy spíšu zmluvné strany Preberací protokol s uvedením typu zariadenia podľa špecifikácie predmetu zmluvy, výrobné číslo, dátum základného zaškolenia a menný zoznam zaškolených pracovníkov.

Súčasne predávajúci odovzdá kupujúcemu pri dodávke predmetu zmluvy návody na obsluhu a kompletnú užívateľskú dokumentáciu v slovenskom/českom jazyku, potrebnú technickú servisnú dokumentáciu, záručný list k predmetu zmluvy a certifikát, resp. vyhlásenie o zhode.

9.3 Súčasťou dodávky predmetu zmluvy sú, v prípade, že sú potrebné, odborné prehliadky (revízne správy), atesty, certifikáty, resp. vyhlásenia o zhode, osvedčenia o akosti a kompletnosti jednotlivých zariadení, záručné listy, ako aj ďalšia dodávateľská dokumentácia.

9.4 Odmietnutie dodávky kupujúcim je možné vtedy, ak technické parametre dodaného predmetu zmluvy nezodpovedajú technickým parametrom uvedeným v ponuke.

9.5 Predávajúci sa zaväzuje k dodaniu softvéru k Prístroju nevyhnutného pre jeho funkčnosť podľa tejto Zmluvy. Predávajúci vyhlasuje, že ak plnením podľa tejto Zmluvy bude vytvorené/dodané autorské dielo - softvér k Prístroju nevyhnutný pre jeho funkčnosť podľa zákona č. 185/2015 Z. z. Autorský zákon v znení neskorších predpisov (ďalej len „Autorský zákon“) (ďalej len „autorské dielo“) je Predávajúci nositeľom autorských práv k autorskému dielu alebo jeho časti a je oprávnený dodať Kupujúcemu autorské dielo alebo jeho časť v súlade s podmienkami  tejto Zmluvy. Predávajúci zodpovedá voči tretím osobám za prípadné porušenie autorského práva alebo iného práva duševného vlastníctva v súvislosti s vytvoreným autorským dielom a plnením podľa tejto Zmluvy.

9.6 Predávajúci poskytuje pre použitie autorského diela Kupujúcemu výhradnú licenciu, časovo, vecne a územne neobmedzenú v rozsahu majetkových práv autora. Predávajúci zároveň súhlasí s tým, aby Kupujúci udelil sublicencie na použitie autorského diela vo vyššie uvedenom rozsahu aj ďalším osobám, pričom udelenie sublicencie nemusí byť písomné. Cena za licenciu na používanie autorského diela podľa tejto Zmluvy je zahrnutá v kúpnej cene podľa bodu 4.4 tejto Zmluvy.

9.7 Súčasťou záväzku predávajúceho je súčasne aj integrácia prístroja do systému PACS a vykonanie skúšky prístroja - elektrická revízia, odbornej skúšky prístroja v súlade s platnou legislatívou (preberacia skúška) a skúšky dlhodobej stability podľa zákona č. 87/2018 Z. z. o radiačnej ochrane a o zmene a doplnení niektorých zákonov.

**Čl. X**

**Subdodávatelia a osobitné povinnosti predávajúceho**

10.1 Predávajúci pri plnení predmetu zmluvy špecifikovaného v čl. II tejto zmluvy využije subdodávateľov uvedených v prílohe č. 2 tejto zmluvy – Identifikácia subdodávateľov.

10.2 K zmene subdodávateľa môže dôjsť len po odsúhlasení zmeny kupujúcim. Predávajúci je povinný najneskôr desať kalendárnych dní pred dňom, ktorý predchádza dňu, v ktorom nastane zmena subdodávateľa, písomne oznámiť kupujúcemu zámer zmeny subdodávateľa s uvedením identifikačných údajov podľa bodu 10.1 tohto článku zmluvy. Kupujúci zašle písomné stanovisko (súhlas/nesúhlas) predávajúcemu bez zbytočného odkladu. Schválený bude každý subdodávateľ, ktorý bude riadne identifikovaný v zmysle bodu 10.1, bude ním predložené vyhlásenie o detailnom oboznámení sa s predmetom zákazky a podmienkami jeho plnenia, s ktorými bude bezvýhradne súhlasiť a bude zapísaný v registri partnerov verejného sektora, ak mu táto povinnosť vyplýva zo zákona č. 315/2016 Z.z. v platnom znení.

10.3 Predávajúci sa zaväzuje na požiadanie kupujúceho predložiť mu všetky zmluvy, ktoré má uzavreté so subdodávateľmi.

10.4 Využitím subdodávateľov nie je dotknutá zodpovednosť predávajúceho za plnenie predmetu zmluvy. Predávajúci je plne zodpovedný za výkony, opomenutia alebo zlyhania svojich subdodávateľov rovnako ako za svoje vlastné dodávky.

10.5 Predávajúci a subdodávatelia sú povinní byť počas trvania tejto zmluvy zapísaní v registri partnerov verejného sektora (ďalej len „register“), ak im táto povinnosť vyplýva zo zákona č. 315/2016 Z.z. v platnom znení.

10.6 V prípade, ak kupujúci zistí, že subdodávateľ nie je zapísaný v registri, vyzve predávajúceho na odstránenie tohto protiprávneho stavu a určí mu primeranú lehotu, ktorá nesmie byť kratšia ako 15 kalendárnych dní, aby zabezpečil, aby si subdodávateľ splnil povinnosť byť v tejto lehote zapísaný do registra alebo aby predávajúci navrhol v súlade s bodmi tohto článku zmenu subdodávateľa, ktorý spĺňa podmienku zápisu v registri.

**Článok XI**

**Osobitné ustanovenia**

11.1 Predávajúci sa zaväzuje že strpí výkon kontroly/auditu súvisiaceho s dodaním predmetu zákazky kedykoľvek počas platnosti a účinnosti príslušnej Zmluvy o poskytnutí nenávratného finančného príspevku uzavretej verejným obstarávateľom ako prijímateľom nenávratného finančného príspevku za účelom financovania predmetu zákazky, a to zo strany oprávnených osôb na výkon kontroly/auditu v zmysle príslušných právnych predpisov SR a EÚ, najmä Zákon o príspevku z EŠIF – zákon č. 292/2014 o príspevku poskytovanom z európskych štrukturálnych a investičných fondov a o zmene a doplnení niektorých zákonov. Zákon o finančnej kontrole a audite – zákon č. 357/2015 Z. z. o finančnej kontrole a audite o zmene a doplnení niektorých zákonov v znení neskorších predpisov a príslušnej Zmluvy o nenávratnom finančnom príspevku a jej príloh vrátane Všeobecných zmluvných podmienok a poskytnúť týmto orgánom riadne a včas všetku potrebnú súčinnosť. Porušenie tejto povinnosti uchádzača ako dodávateľa je podstatným porušením zmluvy, ktoré oprávňuje verejného obstarávateľa (objednávateľa) od zmluvy odstúpiť. Oprávnené osoby na výkon kontroly/auditu/overovania na mieste sú najmä:

1. Poskytovateľ a ním poverené osoby,
2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
3. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
4. Orgán auditu, jeho spolupracujúce orgány a osoby poverené na výkon kontroly/auditu,
5. Splnomocnení zástupcovia Európskej Komisie a Európskeho dvora audítorov,
6. Orgán zabezpečujúci ochranu finančných záujmov EÚ,
7. Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

V tejto súvislosti sa výkon kontroly/auditu/overovania súvisiaceho s predmetom kúpy môže vzťahovať na predávajúceho a aj na jeho subdodávateľov.

Predávajúci berie na vedomie, že za strpenie výkonu kontroly/auditu/overovania súvisiaceho s predmetom kúpy, poskytnutie súčinnosti pri výkone kontroly/auditu/overovania súvisiaceho s predmetom zmluvy a za prípadné poskytnutie podkladov pre výkon kontroly/auditu/overovania súvisiaceho s predmetom kúpy, prípadne prípravu pre výkon kontroly/auditu/overovania súvisiaceho s predmetom kúpy mu neprináleží žiadna odmena, náhrada ani iné plnenie.

V prípade prerušenia plnenia predmetu kúpy z dôvodu vykonávania kontroly/auditu/overovania súvisiaceho s predmetom kúpy, bude lehota na zrealizovanie dodávky adekvátne predĺžená o lehotu, počas ktorej bolo prerušené plnenie predmetu kúpy z dôvodu výkonu kontroly/auditu/overovania súvisiaceho s predmetom kúpy.

11.2 Predávajúci sa zaväzuje, že bez písomného súhlasu kupujúceho nepostúpi svoje peňažné pohľadávky, ktoré vzniknú z tejto zmluvy iným tretím osobám. Postúpenie pohľadávky zo strany predávajúceho tretej osobe bez súhlasu kupujúceho je neplatné. Súhlas kupujúceho je platný len za podmienky, že bol na takýto úkon udelený predchádzajúci súhlas zriaďovateľa TSK.

**Čl. XII**

**Záverečné ustanovenia**

12.1 Právne vzťahy touto zmluvou priamo neupravené sa riadia príslušnými ustanoveniami Obchodného zákonníka a inými všeobecne záväznými právnymi predpismi.

12.2 Táto zmluva môže byť doplnená alebo zmenená len na základe písomného dodatku podpísaného oboma zmluvnými stranami. Pokiaľ niektoré z ustanovení tejto zmluvy je neplatné alebo neúčinné alebo nevynútiteľné, nemá to vplyv na platnosť, účinnosť alebo vynútiteľnosť jej ostatných ustanovení. V prípade, že niektoré z ustanovení tejto zmluvy je neplatné, alebo sa stane neskôr neplatným alebo neúčinným, zaväzujú sa zmluvné strany, že ho nahradia ustanovením, ktoré najviac zodpovedá ich pôvodnej vôli.

12.3 Zmluva je vyhotovená v štyroch vyhotoveniach, pričom každé vyhotovenie zmluvy zmluvné strany prehlasujú za originál, z ktorých po podpise sú dve určené pre kupujúceho a dve pre predávajúceho.

12.4 Zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni, kedy došlo k splneniu poslednej z nasledujúcich podmienok, ktoré musia byť splnené kumulatívne, a to:

1. k zverejneniu v zmysle ustanovenia § 47a ods. 1 zákona č. 40/1964 Zb. Občiansky zákonník v znení neskorších predpisov a
2. k doručeniu správy (oznámenia) o úspešnosti administratívnej kontroly procesu verejného obstarávania kupujúcemu - kladného výsledku overenia procesu verejného obstarávania poskytovateľom NFP alebo ak v rámci kontroly kupujúci súhlasil s výškou ex ante finančnej opravy uvedenej v návrhu správy z kontroly a splnil podmienky na uplatnenie ex ante finančnej opravy podľa metodického pokynu, ktorý upravuje postup pri určení finančných opráv za verejné obstarávanie.

12.5 Zmluvné strany berú na vedomie, že zmluva je v zmysle ustanovenia § 5a zákona č. 211/2000 Z. z. o slobodnom prístupe k informáciám v znení neskorších predpisov, povinne zverejňovanou zmluvou.

12.6 Zmluvné strany vyhlasujú, že si túto zmluvu prečítali, jej obsahu porozumeli a súhlasia s ním a že zmluvu uzatvárajú slobodne, vážne a bez nátlaku, na znak čoho pripájajú svoje podpisy.

**Príloha č.1 kúpnej zmluvy – Technická špecifikácia ponúkaného tovaru**

**Príloha č.2 kúpnej zmluvy – Zoznam subdodávateľov**

V Bojniciach, dňa: .................................... V .......................... , dňa: ......................

**Za NsP Bojnice: Za predávajúceho:**

Podpis: ...................................... Podpis: ..............................................

*Príloha č. 2 Kúpnej zmluvy*

**ZOZNAM SUBDODÁVATEĽOV**

týmto vyhlasujem, že v rámci dodávky podľa Kúpnej zmluvy

1. **nebudem využívať subdodávky a celé plnenie zabezpečím sám (tým nie je vylúčená neskoršia možnosť zmeny, avšak za splnenia pravidiel zmenu subdodávateľov počas plnenia zmluvy)**

alebo

1. **budem využívať subdodávky a na tento účel uvádzam:**

Navrhovaní subdodávatelia,  predmet a podiel subdodávok

|  |  |  |  |  |  |
| --- | --- | --- | --- | --- | --- |
| **Názov subdodávateľa** | **Sídlo**  **subdodávateľa** | **IČO**  **subdodávateľa** | **Kontaktná osoba**  **Subdodávateľa**  ***(meno a priezvisko, adresa pobytu, dátum narodenia)*** | **Predmet subdodávky** | **% podiel zo zákazky v EUR bez DPH** |
|  |  |  |  |  |  |
|  |  |  |  |  |  |

V …………….. , dňa .............................

…………………………………………………

**Meno, priezvisko a podpis štatutárneho zástupcu/**

**oprávnenej osoby za uchádzača , otlačok pečiatky**